अम्बादेवी शैलाश्रय
अम्बादेवी शैलाश्रय (Ambadevi rock shelters) गुफ़ाओं का एक विस्तारित परिसर है, जिसमें भारतीय उपमहाद्वीप पर मानव जीवन के सबसे पुराने ज्ञात चिह्न मिले हैं। यह भारत के मध्य प्रदेश राज्य के बैतूल ज़िले और महाराष्ट्र राज्य के अमरावती ज़िले पर फैले हुई सतपुड़ा पर्वतमाला की गाविलगढ़ पहाड़ियों में स्थित है। यहाँ के गुफा चित्रों और शैलोत्कीर्ण के अध्ययन से यह अनुमान लगाया जाता है कि प्रागैतिहासिक मानव यहाँ लगभग 25,000 वर्ष पूर्व से बसना आरम्भ हुए। इनकी खोज भारतीय पुरातत्वशास्त्री डॉ विजय इंगोले ने 27 जनवरी 2007 को की और समय के साथ यहाँ और अवशेष मिलते रहे। इसका नाम समीप के अम्बादेवी गुफा मंदिर के ऊपर रखा गया।